സാം ആൾട്ട്മാൻ

സാമുവൽ ഹാരിസ് ആൾട്ട്മാൻ (/ˈɔːltmən/ AWLT-mən; ജനനം 1985) ഒരു അമേരിക്കൻ സംരംഭകനും നിക്ഷേപകനും പ്രോഗ്രാമറുമാണ്. ലൂപ്റ്റിന്റെ സഹസ്ഥാപകനായിരുന്ന അദ്ദേഹം ഓപ്പൺഎഐയുടെ നിലവിലെ സിഇഒയാണ്. വൈ കോമ്പിനേറ്ററിന്റെ പ്രസിഡന്റായിരുന്ന അദ്ദേഹം  റെഡ്ഡിറ്റിന്റെ സിഇഒ പദവികൂടി വഹിച്ചിരുന്നു.
ആദ്യകാല ജീവിതവും വിദ്യാഭ്യാസവും
ആൾട്ട്മാൻ ഒരു യഹൂദ കുടുംബത്തിലാണ് ജനിച്ചത്,വളർന്നത് മിസോറിയിലെ സെന്റ് ലൂയിസിലാണ്. അദ്ദേഹത്തിന്റെ അമ്മ ഒരു ഡെർമറ്റോളജിസ്റ്റാണ്. എട്ടാം വയസ്സിൽ അദ്ദേഹത്തിന് ആദ്യത്തെ കമ്പ്യൂട്ടർ ലഭിച്ചു.അദ്ദേഹം ജോൺ ബറോസ് സ്കൂളിൽ ചേർന്നു. 2005-ൽ, സ്റ്റാൻഫോർഡ് സർവകലാശാലയിൽ കമ്പ്യൂട്ടർ സയൻസ് പഠിച്ച് ഒരു വർഷത്തിനുശേഷം, ബിരുദം നേടാതെ അദ്ദേഹം പഠനം ഉപേക്ഷിച്ചു.
കരിയർ
ലൂപ്റ്റ്
2005-ൽ, 19-ആം വയസ്സിൽ,ആൾട്ട്മാൻ, ലൊക്കേഷൻ അടിസ്ഥാനമാക്കിയുള്ള സോഷ്യൽ നെറ്റ്‌വർക്കിംഗ് മൊബൈൽ ആപ്ലിക്കേഷനായ ലൂപ്റ്റ്,അദ്ദേഹം സഹസ്ഥാപകനായി. സിഇഒ എന്ന നിലയിൽ, ആൾട്ട്മാൻ കമ്പനിക്കായി 30 മില്യൺ ഡോളർ വെഞ്ച്വർ ക്യാപിറ്റൽ സമാഹരിച്ചു; എന്നിരുന്നാലും മതിയായ ഉപയോക്താക്കളുമായി ട്രാക്ഷൻ നേടുന്നതിൽ ലൂപ്റ്റ് പരാജയപ്പെട്ടു. 2012-ൽ ഇത് ഗ്രീൻ ഡോട്ട് കോർപ്പറേഷൻ 43.4 മില്യൺ ഡോളർ നൽകി ഏറ്റെടുത്തു.

അവലംബം

വർഗ്ഗം:1985-ൽ ജനിച്ചവർ